L Mirandés ye ua de las seis mil lhénguas de l mundo. Destas, arrimado a metade stan an peligro dezaparecer. Cada anho zaparécen, an média, binte i cinco i, assi sendo, alhá pa l fin deste seclo nun quedaranmais q’uas 2500. Por isso, l’UNESCO propuoso l 21 de Febreiro cumo l Die Anternacional de la LhénguaMaterna. Para lhembrar que la dibersidade lhenguística i cultural fai parte de l patrimonho comun del’houmanidade i ye un balor que nun se puode parder.Stará la lhéngua mirandesa an peligro? Fará eilha parte dessas lhénguas que yá stan ne l carreiron de lamuorte?Todos ls studos parécen dezir que si. Acaba de ser dibulgado un qu’andica que la Lhéngua Mirandesa stá anrisco de morrer cumo lhéngua materna ne ls próssimos 18 anhos. Assi i todo, l Mirandés ye inda, hoije, ualhéngua biba. Ye la lhéngua de la Tierra de Miranda. Ye la lhéngua-mai de muitos que nacírun cun eilha, ipara quien l pertués, se l daprendírun, ye la lhéngua-segunda. I ye tamien la lhéngua de muitos outros quela daprendírun apuis i que la quieren falar.Mas nun adelantra scunder l sol cun ua peneira. La Lhéngua Mirandesa stá an peligro. Se nada se fazirdebrebe zaparecerá cumo lhéngua-mai ne l grande caldeiron adonde se cozina l feturo de las lhénguas. Unfeturo que parece cada beç mais praino, mais eigual, sien las difréncias, la dibersidade i las cuntradiçonesque son la berdadeira riqueza de l’Houmanidade.Las lhénguas son speilhos de l anfenito. L Mirandés ye l cuorpo i l’alma d’ua cultura que ganha forma nascantigas, ne ls remanses, ne ls colóquios, ne ls beiladores i beilados, nas cuntas i lhonas, nas palabras quedan nome i que dan órden a la rialidade i a las cousas oubjectibas i subjectibas.Se la Lhéngua Mirandesa se calhar i morrir, morriran absedos, meligranas, beisos i beneiros, manhanas ireçumadeiros, purmanhanas, faias, nubres i nebros, ranas, merujas, murilhos, lhumes, resbalinas irestrolhos, ruocas, manelos, antreiteiras, i todo quanto l patrimonho lhenguístico que ye de ls mirandeses,que ye de ls pertueses, que ye de todos.Todos debemos tener proua an falar Mirandés, porque ye el l nuosso prancipal factor d’eidentidade, quemos çtingue i mos angrandece a todos. Ye essa proua, de cada un de nós, la melhor garantie dequ’honraremos l’hardança de ls nuossos antrepassados que l’angrandeceremos i la zambulberemos.Nun deixemos morrer la nuossa lhéngua! Todos debemos tener proua an falar la Lhéngua Mirandesa.Salbar l Mirandés de la muorte ye ua respunsabelidade de todos ls cidadanos de la Tierra de Miranda i yepossible salbá-lo. Bonda para tanto que todos mos ampenhemos an falá-lo i an screbi-lo.La Lhéngua Mirandesa ye un patrimonho d’alto balor lhenguístico, cultural, social i eiconómico. FalarMirandés atrai clientes i oumenta l belume de negócios de las ampresas. Mas nun ye solo l patrimonho dela Tierra de Miranda ye tamien un patrimonho riquíssemo de Pertual anteiro, de la ceblizaçon ouropeia itamien ounibersal.
#000003
Para alhá de ser l prancipal factor d’eidentidade de la Tierra de Miranda, l Mirandés ye l’hardança que mosfui deixada puls nuossos antrepassados. Nun podemos deixar de modo ningun que séiamos nós a deixarmorrer l Mirandés cumo lhéngua materna. Na sociedade de l conhecimiento i de la cultura an que mosourgulhamos de bibir, serie un cuntrassenso se pudíssemos admitir deixar morrer l Mirandés.La Lei de l Ourçamiento de l Stado para 2023 prebei la criaçon d’un ourganismo Público de l Stado Pertués,cun la misson de promober la Lhéngua Mirandesa. Ye un passo amportante, mas l Stado tenrespunsabelidades de que nun se puode çcussir que ban muito para alhá de la criaçon dessa ounidadeourgánica.Salbar l Mirandés de la muorte, cultibá-lo i promobé-lo, stá al nuosso alcance i isso depende, antes de mais,de todos nós.Assi, l Mobimiento Cultural de la Tierra de Miranda recomenda...I – ...als cidadanos de la Tierra de Miranda que:
#000004
Fisco cobrará IMI das barragens até ao fim do ano, garante Medina
#000008